Suid-Afrikaanse burgers wat burgerskap van 'n ander land wil verkry, moet voordat hulle burgerskap van die ander land ontvang by die Departement van Binnelandse Sake aansoek doen om hulle Suid-Afrikaanse burgerskap te behou. Dubbele burgerskap beteken dat die persoon as 'n burger van beide lande beskou word.
Dubbele burgerskap word aan persone bo die ouderdom van 21 jaar gegee.
Doen by 'n Suid-Afrikaanse ambassade of missie aansoek as jy in die buiteland aansoek doen.
Vul aansoekvorms BI-1664 en BI-529 by enige kantoor vir Binnelandse Sake in.
Toon 'n geldige identiteitsdokument.
Dit kan ses tot agt weke neem om die aansoek te verwerk.